Els horaris de les sales d'estudi de les biblioteques de Sagunt i el Port de Sagunt tenen canvis
09 de maig 2018

![](/media/cn0p1sjj/78-web_cuerpo_biblio.jpg)  
  

El departament d’Arxiu i Biblioteques de Sagunt amplia els horaris de les sales d'estudi de les biblioteques municipals Cronista Chabret de Sagunt i Centre Cívic del Port de Sagunt des de dilluns que ve 14 de maig, fins a principis de juliol.

  

Mónica Caparrós, regidora d'Arxiu i Biblioteques, apunta que en esta nova etapa d'obertura de la biblioteca nocturna han intentat adaptar-se, “**de la manera més ajustada possible, a les demandes de les usuàries i usuaris de la mateixa**”. Modificant l'horari del dissabte es dóna cabuda a l'obertura diürna i així s'evita “**la coincidència amb els actes nocturns que assíduament es duen a terme en la part exterior del centre cívic**”. A més, afig que no solament canvia l'horari, fent-lo més ampli i donant una millor resposta, sinó que a més “**valoren les dates d'exàmens de la universitat per a fer que s'adapte als mateixos**”. Tot amb l'objectiu, d'acostar-se el màxim possible a la demanda majoritària, “**però sense perdre de vista el principi de racionalitat de l'ús dels espais públics**”.

  

De dilluns a divendres la sala d'estudi continuarà com estos anys arrere, per la qual cosa estarà oberta de 22.00 a 02.00 hores, mentre que els dissabtes s'ha produït un canvi, obrint enguany per primera vegada de matins, amb un horari de 10.00 a 14.00 hores i obrint abans a la vesprada per a tancar abans, estant oberta de 16.00 a 21.00 hores, amb la finalitat d'evitar que els possibles concerts de música que es realitzen als voltants molesten als interessats o interessades.

  

  

​

*   [](http://www.facebook.com/sharer.php?u=https://aytosagunto.es/va/actualitat/els-horaris-de-les-sales-d-estudi-de-les-biblioteques-de-sagunt-i-el-port-de-sagunt-tenen-canvis/ "Facebook")
*   [](http://twitter.com/share?url=https://aytosagunto.es/va/actualitat/els-horaris-de-les-sales-d-estudi-de-les-biblioteques-de-sagunt-i-el-port-de-sagunt-tenen-canvis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-horaris-de-les-sales-d-estudi-de-les-biblioteques-de-sagunt-i-el-port-de-sagunt-tenen-canvis/ "Linked In")
*   [](mailto:?body=https://aytosagunto.es/va/actualitat/els-horaris-de-les-sales-d-estudi-de-les-biblioteques-de-sagunt-i-el-port-de-sagunt-tenen-canvis/)